

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par piekrišanu hipotēku nostiprināšanai nekustamam īpašumam Lāču iela 9, Cēsis, Cēsu novads**

Nekustamais īpašums – Lāču iela 9, Cēsis, Cēsu nov., kadastra Nr. 4201 004 0735, kas sastāv no zemes gabala 9088 m² platībā (kadastra apzīmējums 4201 004 0735), reģistrēts Vidzemes rajona tiesas Cēsu pilsētas zemesgrāmatas nodalījumā Nr. 100000434549 uz SIA Lado Māja, reģistrācijas numurs 40203529166, vārda.

 Cēsu novada pašvaldība noslēdzot nekustamā īpašuma pirkuma līgumu 109/2025/2.2-5 pārdeva nekustamo īpašumu Lāču iela 9, Cēsīs, Cēsu nov., par pirkuma maksu 121 000.00EUR (viens simts divdesmit viens tūkstotis euro un 00 centi), ar nosacījumu ka nekustamajā īpašumā līdz 2027.gada 1.oktobrim tiek realizēta daudzīvokļu mājokļa būvniecība (ne mazāk kā 56 dzīvokļi) un labiekārtota teritorija, reģistrējot zemesgrāmatas nodalījumā atzīmi: noteikts aizliegums bez Cēsu novada pašvaldības, reģistrācijas numurs 90000031048, rakstiskas piekrišanas nekustamu īpašumu atsavināt, dāvināt, sadalīt un apgrūtināt ar lietu tiesībām kā arī noteikta atpakaļpirkuma tiesība.

 Pašvaldībā saņemts, SIA Lado Māja, reģistrācijas numurs 40203529166 iesniegums (pašvaldībā 07.07.2025. reģistrēts ar Nr. 6.2-8/2025/5269) ar lūgumu dot piekrišanu hipotēku nostiprināšanai par labu AS “Attīstības finanšu institūcija Altum”. SIA Lado Māja, sadarbībā ar AS “Attīstības finanšu institūcija Altum”, ievērojot Ministru kabineta 2022. gada 14. jūlija noteikumu Nr.459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" un 3.1.1.7.i. investīcijas "Aizdevumi nekustamā īpašuma attīstītājiem zemas īres maksas mājokļu būvniecībai" ietvaros” prasības un saskaņā ar noslēgtā pirkuma līguma nosacījumiem, ir uzsākusi īres dzīvokļu projekta attīstīšanu Nekustamajā īpašumā Lāču iela 9, Cēsīs, Cēsu novadā. Projekta realizācijai un finansējuma saņemšanai ir nepieciešama hipotēku nostiprināšana uz Nekustamo īpašumu par labu AS “Attīstības finanšu institūcijai Altum”.

 Izvērtējot iepriekš minēto, pamatojoties uz Pašvaldību likuma 10.panta pirmās daļas 21.punktu un Finanšu komitejas 17.07.2025. atzinumu (protokols Nr.7), Cēsu novada dome nolemj:

1. Piekrist hipotēku nostiprināšanai par labu AS “Attīstības finanšu institūcijai Altum” nekustamam īpašumam Lāču iela 9, Cēsīs, Cēsu nov., kadastra Nr. 4201 004 0735.
2. Uzdot Cēsu novada Centrālās administrācijas Īpašumu apsaimniekošanas pārvaldei paziņot par pieņemto lēmumu.
3. Kontroli par lēmuma izpildi veikt Cēsu novada pašvaldības izpilddirektoram.

Sagatavoja A.Ķerpe